skryf – I scrap 2
Author scrapydo2.wordpress.comPosted on 2018-07-03 2018-07-03 Format GalleryCategories Afrikaans, Blogging 101, Lê-Jou-Eier:Tags blogging, geniet, skryf27 Comments on Skryf-Safarie: Blogland – hoekom blog ek.
Author scrapydo2.wordpress.comPosted on 2018-06-26 2018-06-26 Format GalleryCategories Afrikaans, Lê-Jou-Eier:, UitdagingTags geniet, skryf, vullis14 Comments on Skryf-Safarie: Vullis probleem?
Hierdie week is dit sonell se beurt om die Skryf-Safari tema aan te kondig vir die week. Dankie aan Hester vir die geleentheid.
Hierdie week gesels ons oor ons gelukkigste herinnering as kind. Vertel ons daarvan, hoe oud was jy, waar het jul gewoon, hoekom het dit jou gelukkig gemaak?
Dankie Sonell dit was n lekker terugflits van goeie tye.
Daar is heelwat heerlike herinneringe wat ek kan onthou van toe ek nog kind was.
My eerste ondervinding met plaaslewe was toe ons net in Suid Afrika aangeland het(1952). Ons het op n Vrystaatse skaapplaas (reuse merinos!) by van my ma se familie gaan kuier. Die familie het n seuntjie(nefie) gehad wat naastenby so oud soos ek was. Ons het ons gate uit geniet. Hanslammers, mak ryperd! Daardie hoop gedorste mieliestronke was ons glybaan. Die ryery op die grondpaaie wat hobbelrig was. Hekke wat oop en toe gemaak moes word. Ai, dit was te heerlik.
Ons het ook eenmaal per jaar in die Krugerwildtuin vakansie gehou, wat n belewenis op sy eie was. Later het ons op n plaas naby Witrivier kon bly gedurende die vakansie. Daar was n grasdakhuis, met n buite toilet. Langs die huis was daar n kabbelende waterstroompie waar ons gereeld krappe probeer vang het. Die huisie was in n denneplantasie waar bobbejaantoue was. Ons het heerlik rondgeswaai soos Tarzan en Jane.
My laerskool jare was ook besonders gewees. Dit was n plaasskooltjie met vier onderwysers. Ons was soos een groot gelukkige familie. Ons het saam gespeel en gerinkink. Blik-as-paai, cowboys en crooks, sport aktiwiteite.Daar was ook n swembad wat nie gereeld skoongemaak was nie. Ons het heerlik in die groen water met paddas en paddavissies en al, geswem en baljaar.
Wat die lekkerste was, was die Vrydagaand se fliek. Dit was soos n piekniek. Die muur tussen twee klaskamers is weggegskuif. ‘n Laken is opgehang en ons het op bankies en stoele gesit en kyk. Eers swart en wit sonder enige geluide en daarna pratende swart en wit flieks.
Charly Chaplin, The three Stooges en dan die werklike fliek. Tarzan en ook cowboy flieks was gewild.
Dan was die jaarlikse konserte en atletiek dae ook van die hoogtepunte. Al die ouers het meestal alles bygewoon en ook gehelp om n sukses te maak.
My kinderjare was ongebonde sonder bekommernis en met baie vreugdes.
Nog n paar lekker dinge:
– Om op my oupa se skoot te sit. Diep in sy swart baret te kyk om ‘n storie te kies wat hy moes vertel.( Al die liggaatjies was al die Stories wat hy geken het.)
– Om fiets te ry in die straat met n stuk karton en wasgoedpennetjie wat n geraas maak as die wiel draai.
– Om vlieërs te bou en te vlieg, ook saam met my oupa.
Om Vrydag middae by my vriendin te gaan speel wat by haar oupa in n sinkhuisie langs Hennopsrivier gebly het. Hy het vir ons Franse braaibroodjies gemaak met eende-eiers.
– Om papierpop te speel, hul klere te ontwerp en huise van modder vir hul bou.
My eerste gekoopte papierpop was van Ann Oakley. Later het ek nog n cowboy ook gekry . Mens moes self die klere uitsny.
So kan ek aangaan en aangaan. Wonderlike tye gewees.
Om die inskrywings van verskillende bloggers in die Lê-Jou-Eier uitdaging te geniet of om self ‘n blog wat jy geskryf het aan te heg by hierdie skakel, klik op die InLinkz skakel net onder die
Author scrapydo2.wordpress.comPosted on 2018-06-06 2018-06-06 Format GalleryCategories Afrikaans, Lê-Jou-Eier:, OnthouTags skool, skryf, vertel19 Comments on Skryf-Safarie: Kindervreugde
Author scrapydo2.wordpress.comPosted on 2018-05-17 2018-05-17 Format GalleryCategories Afrikaans, Dogs, Lê-Jou-Eier:, UitdagingTags diere, gedrag, skryf, Trompie33 Comments on Skryf-Safarie: Dieremaniere.
A en I Poësie uitdaging no 3: Druppels
Druppel, druppel, druppel
Huppel, huppel, huppel
Huppel, huppel, druppel.
Af, af, af
Hang n oomblik
Verder, af, af
Net nat, net niks
Ineke 2 Mei 2018
Vir verdere inligting oor die uitdaging kliek asb op skakel:
Author scrapydo2.wordpress.comPosted on 2018-05-02 Format GalleryCategories A en I Poësie uitdaging, Afrikaans, GedigteTags geniet, Poësie, skryf18 Comments on A en I Poësie uitdaging no 3: Druppels
A en I Poësie uitdaging no 3 : Mei 2018
( verskoon asb Die Afrikaanse logo moet nog verder verwerk word)
Die A en I Poësie uitdaging word gesamentlik aangebied deur my, Ineke en Amanda en is oop vir almal, vanaf volledige beginners tot gevorderde skrywers of aspirant digters.
Die uitdaging loop van Maart tot Oktober, 2018. Elke maand sal ons wenke
deel. Skryf jou gedig en plak asb die skakel in opmerkings afdeling sodat ander ook jou gedig kan lees.
Rol na onder om hierdie maand se wenke en deelnemers van April se skakels te sien.
Soos jul weet bied ek en Amanda die uitdaging aan. Ons het mekaar op WordPress ontmoet en ook in die werklike lewe. As jy meer wil lees oor hoe ons ontmoet het kliek hier.
A en I Poësie Uitdaging Riglyne
Vir Algemene instruksies kliek Poetry Challenge Page.
Almal is baie welkom om in te skryf en ouderdom tel nie.
Skryf enige soort gedig wat jy wil, (die onderstaande vir hierdie maand, is bloot ‘n voorstel); dit kan pret of ernstig wees.
Skryf in enige taal wat jy wil, en let op dat dit beslis nie net in Engels hoef te wees nie.
As jy wil kan jy die A en I Poësie embleem bysit. (opsioneel)
publiseer die gedig op jou blog voor die 27ste dag van die maand verbind A en I Poësie uitdaging met jou gedig na hierdie pos.
Publiseer/of plak,asseblief jou gedig se skakel in die kommentaar sodat ander ook jou gedig kan lees.
** As jy nie die skakel met jou gedig na ons blogs te plaas, is dit regtig moeilik vir ons om jou te vind en in te sluit om jou blog, vir uitdaging die volgende maand se erkenning te kry..
Uitdaging vir Mei –
* Skryf ‘n gedig oor die volgende foto of een van jou eie as inspirasie.
NB As jy verkies om jou eie foto te gebruik, kan jy dit net saam met die gedig plaas.
(Ek gaan hom nog skryf en plak! Gee net kans asb)
Deelnemers vir April:
Poësie uitdaging voorleggings, sluit in:
Amanda by PenPunt maak haar ma trots
versevirdieverdwaaldes.wordpress.com/ skryf ‘n kort, maar baie interessante gedig
Ek gaan nie die tips vertaal nie. Ek hoop jy kan dit gebruik.Poetry Tips
In ‘n neutedop:
Gebruik beelde om jou gedig interessant te maak.
.Lesers wil graag die gevoel beleef.
Dit verg oefening, tyd en toewyding om die verskillende simbole,beeldspraak en ritme te ontdek en te gebruik.
Daar is baie leesstof oor die digkuns beskikbaar. Soek op en pas toe. Op die einde sal jy jou verbaas waarmee jy te voorskyn kom.
[Source Credit: https://forum.rhymezone.com/articles/884-5-tips-for-writing-better-poetry-how-to-jumpstart-your-writing-by-john-bon
Ek kannie wag om jou gedig te lees nie.
Author scrapydo2.wordpress.comPosted on 2018-05-01 2018-05-01 Format GalleryCategories A en I Poësie uitdaging, Afrikaans, Gedigte, PoësieTags digter, geniet, skryf3 Comments on A en I Poësie uitdaging no 3 : Mei 2018
Die Voortvlugtiges: Hoofstuk 3 – Spoke
Hoofstuk drie: Spookstorie
Aha, nou kan ek my plan in aksie bring noudat die klomp manne ontwapen is. Dit was so maklik, soos val uit n boom, om hul te ontwapen met die spesiale drankies en eetgoed wat aangebied is net as troos.
Ek, wat Scrapy is, het weer blitsig SA toe gekom omdat my vrinne voortvlugtig gaan wees na dese. Ek is reeds onwettig hier, my kaarte moet nou koel en kalm reg gespeel word. Gelukkig kon ek Porkie, my mak Morepork saambring. Hy gaan my waarsku as die spoke reg is om te verskyn. Dis donker buite n spookagtige atmosfeer heers.
Ha, daar roep my ou Porkie.
“Sersant Gigaba, ek wil jou gou gaan wys wat ons ontdek het in die ou murasie se kelder. Jy sal my nie glo nie! Ek dink jy moet twee van jou beste luitenante saambring.”
Gigaba redineer met sy manne in Xhosa. Ek vang net hier en daar n woordjie van: belangrik, gevind, gaan kyk.
Gigabe: “Dame jy moet nie ons tyd staan en mors nie. Ons moet aan die bure gaan rapporteer dat julle sal ophou om die koeie deurmekaar te maak met julle musiek.”
Ek gryp n flits, in die donker gaan ek beslis nie in die kelder in nie. Ons vier stap na die bouvalle. My ou Porkie “morepork” sommer hier langs ons in die bome. Ek sien net die wit van die drie polisiemanne se oë. Ek ruik hul sweet, hul voel gladnie op hul gemak nie.
Suutjies gaan ons die kelder in. Ek skyn die flitslig op die gat waar ons die journaal gekry het. Die drie skuifel voetjie vir voetjie nader om in die gat te kyk. My nekhare rys en ek weet die poppe gaan nou dans! Julle weet mos hoe ek geeste kan aanvoel. Hul moet sommer hier naby ons wees.
Ek skakel skielik die flits af. Agter die die drie manne verskyn Oupa-groot Piet Joubert en Oom Paul Kruger met hul pype, en koppies koffie. Hul sit sommer so gemaklik in die lug. Hul grinnik van pure plesier om die verskrikte gesigte te sien.
Oupa-groot Piet maak sy keel skoon:”Ghumpf.”
Gigaba en sy twee manne val op hul knieë neer, gesigte in die stof.
“Asseblef my groot Bwana, Jo jo, ons soek nie moeilikheid nie! Sorry, sorry!”
Nou is dit oom Paul se beurt om keel skoon te maak.
Hy begin met n dralende stem te praat:
“Julle oortree hier in die kelder. Jul sal gestraf word. Hoekom pla julle die dames wat hier so lekker musiek maak? Wat hoor ons van koeie wat ophou melk gee? Ek en Piet sal bietjie die koeie se galle gaan werk as julle dit verkies.”
Dis net n ge”-jo-jo, sorry-sorry” aanmekaar.
Oupa-groot Piet sê: “Julle maaivoedies, julle beter maak dat julle wegkom en bewaar julle siele as een gaan praat of rapporteer wat julle hier gesien het. Ons sal jul kom haal!”
Oom Paul beaam alles:”Julle moet die dames en hul leier begelei na waarheen hulle ookal wil gaan. Verstaan?”
Ek skakel die flits aan. Die ligstraal klief deur die donker en die twee ooms verdwyn al swewende die tonnel in. Die drie manne hol, al gillende, soos n gesmeerde bliksemstraal uit die kelder.
Poewie, wat n geur hang hier in die lug. Ek hoop hul het skoon klere in hul vangwa. Geen mens kan dit hou met die geur nie. Porkie kom aangevlieg, en kom sit op my skouer. Toe ek by die groep dansende manne en ons voortvlugtiges kom wil die ander polisiemanne sommer die pad vat toe hul die uil op my skouer sien sit.
Nou sal Toortsie moet inspring met haar hoofstuk. Ek hoop daar is medisyne vir daardie mage. Toorts die ouens het nou baie simpatie nodig sodat hul soos klei in ons hande kan wees.
Author scrapydo2.wordpress.comPosted on 2018-03-13 Format GalleryCategories Afrikaans, Lê-Jou-Eier:Tags bang, skryf, spoke56 Comments on Die Voortvlugtiges: Hoofstuk 3 – Spoke
Author scrapydo2.wordpress.comPosted on 2018-03-01 Format GalleryCategories A en I Poësie uitdaging, Afrikaans, GedigteTags Gedigte, Poësie, skryf20 Comments on A en I Poësie uitdaging: no 1 Maart
Silent Sunday: Dusk a month ago.
Mystery Quilt 2018: Blocks 4, 5 and 6